Aribèrt (Ast)

Aribèrt, fieul ëd Gondoald, a l'é lë scond duca longobard d'Ast dont a l'é rivane 'l nòm.

Sò nòm a l'é marcà da doj autor diferent con doe grafìe diferente. Pàol Diàcon a lo dis Aribèrt, Fredegari a lo dis Chairibèrt. A peul esse ch'a-i fussa un chèich son aspirà an prinsipi dël nòm, che ant la trascrission latin-a 'd Pàol Diàcon a sia restà smonù për la stra. Dël duca as sa nen vàire, fin che a ven nen Rè dij Longobard dapress a la mòrt ëd Rotari. Comsëssìa, ën essend ch'a l'é malfé ch'a l'abio fàit rè un ch'a l'era gnun, as pensa ch'a debia esse stàit chiel a pijé 'l ducà d'Ast dapress a la mòrt ëd sò pari. 

A l'é mòrt dël 662, ën lassand doj fieuj:
Pertarit, ch'a goernava Milan
Godepèrt, ch'a la stava a Pavìa e che da 'n Pavìa a l'ha mantnù l'autorità ansima a Ast

 Bibliografìa 

Categorìa:Duca longobard d'Ast
Categorìa:Rè longobard